قافقازداکي عالي حاکيميت بورادا چار جانيشينلري‌نین الينده جمعلنميشدي. قوبئرنييالاري بوتون مولکي و حربي حاکيميته صاحيب اولان قوبئرناتورلار ايداره ائديرديلر. قوبئرنييالار ايسه قزالارا بؤلونوردو. کئچيريلن بو ايصلاحاتلارين اساس مقصدي چاريزمين قافقازدا حياتا کئچيرديگي موستملکه‌چيليگي مؤحکملتمکدن عيبارت ايدي. اينضيباطي-اراضي بؤلگولري ياراديلارکن بو و يا ديگر داخيل ائديلن اهالي‌نین میلّی ترکيبي، اونون تاريخي-ديني عنعنه‌لري نظره آلينميردي. بو ايصلاحاتلارين ياريمچيق، فورماليزم خاطيرينه کئچمه‌سينه باخماياراق، محصولدار قووّه‌لرين و کاپيتاليزمين اؤنه چيخماسي، اينکيشافي اۆچون آز دا اولسا ايمکانلار ياراندي. ايقتيصادياتي، صنايعسي روسیه بازارلاري ايله فورمالاشان آذربايجاندا کند تصروفاتي‌نین، صنايع‌نین ترقّیسي لنگ اولسا دا، اينکيشافا مئييللندي.